Academia (české vydavateľstvo)

Academia (názov v rokoch 19551965 Nakladatelství Československé akademie věd; iné názvy pozri v kapitole Názov) je české vydavateľstvo a kníhkupectvo, ktoré v roku 1953 zriadila Československá akadémia vied (ČSAV). Od roku 2007 pôsobí ako divízia Středisko společných činností Akademie věd České republiky, verejnej výskumnej inštitúcie zriadenej Akademií věd České republiky (AV ČR).

 Názov 
Vydavateľstvo nieslo v rokoch 19551965 názov Nakladatelství Československé akademie věd, skrátene Nakladatelství ČSAV a skratkou NČAV. V roku 1966 získalo súčasný názov Academia, ktorý bol v rokoch 19661992 zapisovaný aj ako Academia, nakladatelství Československé akademie věd resp. skrátene Academia, nakladatelství ČSAV.Archiv Akademie věd České republiky, fond Academia, nakladatelství ČSAV , 19521999, dost. 2018-08-13. Poznámka: Tento článok čerpal len z opisu fondu na portáli Badatelna.eu, nie z archívnych materiálov vo fonde. Po rozdelení ČSAV na Slovenskú akadémiu vied a AV ČR v roku 1992 došlo k zmene v zapisovaní uvedeného dlhšieho názvu na Academia, nakladatelství Akademie věd České republikyPozri napr.:  resp. skrátene Academia, nakladatelství AV ČR. Na odlíšenie vydavateľstva od kníhkupectva sa používajú názvy Nakladatelství Academia a Knihkupectví Academia.Pozri napr.: 

 Sídlo 
Sídlom nakladateľstva je Wiehlov dom na Václavskom námestí v Prahe 1. Pamätná tabuľa v kníhkupectve pripomína, že dom odkázal architekt Antonín Wiehl Českej akadémii vied a umení

 Zameranie 
Nakladateľstvo Academia sa špecializuje najmä na pôvodné vedecké monografie a práce českých vedcov a preklady významných zahraničných autorov. Vydáva tiež encyklopédie, slovníky, jazykové učebnice a vysokoškolské učebnice, ale nevyhýba sa ani kvalitnej beletrii.

Knihy vychádzajú predovšetkým v edíciách 21. století, Atlasy a Průvodce, Paměť, Historie, Šťastné zítřky, Gerstner, Galileo a ďalšie. Nakladateľstvo vydáva aj populárno-náučný časopis Živa a prevádzkuje svoju sieť kníhkupectiev Academia v Prahe, Brne a Kultúrno-literárne centrum v Ostrave a najnovšie tiež v Českých Budějoviciach. V nich tiež pravidelne organizuje rôzne kultúrne podujatia.

Cieľovou skupinou zákazníkov nakladateľstva je prevažne odborná verejnosť, pedagógovia a vysokoškolskí študenti.

 Poznámky 

 Referencie 



 Použitá literatúra 



 Externé odkazy 
 Stránky časopisu ŽIVA
 Oficiálna stránka
 Knihy jsou nenahraditelné, stejně jako lžíce, kladivo či kolo, tvrdí Umberto Eco | art.ihned.cz - Knihy Budou papírové knihy dál existovat? Úvaha ředitele Nakladatelství Academia Jiřího Padevěta nad knihou Umberta Eca

Kategória:Vydavateľstvá v Česku
Kategória:Kníhkupectvá
Kategória:Akademie věd České republiky
Kategória:Podniky v Prahe